سہائی عزیز

ضلع ٹنڈو محمد خان ،  سندھ    link=https://ur.wikipedia.org/wiki/d:Q22958163#P19|baseline|13x13px|ویکی ڈیٹا پر  (P19) کی خاصیت میں تبدیلی کریںشہریتlink=https://ur.wikipedia.org/wiki/%D9%81%D8%A7%D8%A6%D9%84:Flag_of_Pakistan.svg|20x20px پاکستان    link=https://ur.wikipedia.org/wiki/d:Q22958163#P27|baseline|13x13px|ویکی ڈیٹا پر  (P27) کی خاصیت میں تبدیلی کریںعملی حیاتیپیشہپولیس افسر    link=https://ur.wikipedia.org/wiki/d:Q22958163#P106|baseline|13x13px|ویکی ڈیٹا پر  (P106) کی خاصیت میں تبدیلی کریںنوکریاںسندھ پولیس    link=https://ur.wikipedia.org/wiki/d:Q22958163#P108|baseline|13x13px|ویکی ڈیٹا پر  (P108) کی خاصیت میں تبدیلی کریںدرستی - ترمیم   link=https://ur.wikipedia.org/wiki/%D8%B3%D8%A7%D9%86%DA%86%DB%81:%D8%AE%D8%A7%D9%86%DB%81_%D9%85%D8%B9%D9%84%D9%88%D9%85%D8%A7%D8%AA_%D8%B4%D8%AE%D8%B5%DB%8C%D8%AA|12x12px|سانچہ دستاویز دیکھیے
سہائی عزیز تالپور (پیدائش: 1988ء) پاکستان دے نفاذ قانون ادارے دی ہِک افسر ہِن، جیڑھیاں سنہ 2013ء تُوں اسسٹنٹ سپرنٹنڈنٹ آف پولیس (اے ایس پی) دے عہدے تے مامور تِھئی ہِن۔ سہائی عزیز تریجھی سندھی زنانی ہِن جیڑھیاں پاکستان دی پولیس وِچ پُڄّین۔ جݙاں نومبر 2018ء وِچ کراچی دے چینی قونصلیٹ تے دہشت گرد حملہ تِھیا، تاں سہائی عزیز نے اونکوں ناکام بݨاوݨ وِچ اہم کردار ادا کِیتا ہئی تے انّھاں دے ایں قابل تعریف کردار دی بنا تے سہائی دی چوڳی تعریف تِھئی ہئی۔

 ابتدائی حیاتی 
سہائی عزیز سنہ 1988ء وِچ سندھ دے ضلع ٹنڈو محمد خان دے قصبہ بہائی خان ٹالپور وِچ ڄَمّی ہَن۔ انّھاں دے والد ڈاکٹر عزیز تالپور سیاسی جہد کار تے مصنف ہِن۔

 تعلیم 
سہائی عزیز نے فوجی فاؤنڈیشن ہائر سیکنڈری اسکول تُوں تعلیم حاصل کِیتی تے ول بحریہ فاؤنڈیشن کالج، حیدرآباد وِچ داخلہ گِھدّا۔ زبیدہ گرلز کالج تُوں بیچلرز تے سندھ یونیورسٹی، جامشورو تُوں اقتصادیات وِچ ماسٹرز کِیتا۔

جݙاں انّھاں دے والدین نے انّھاں کوں اسکول وِچ داخل کِیتا، تاں ٻئے اعزہ نے انّھاں دے خاندان کوں طنز تے تعریض دا نشانہ بݨایا ہئی، بالآخر تنگ تِھی تے انّھاں لوکاں نے اوہ قصبہ چھوڑ ݙِتّا تے ٻئے ڳاؤں وِچ جا بَسّے۔

 چینی قونصل خانے تے حملہ، 2018ء 

23 نومبر 2018ء کوں پاکستان وِچ چینی سرمایہ کاری دے مخالف ترئے مسلح علاحدگی پسنداں نے کراچی وِچ واقع چینی قونصلیٹ تے پاکستانی پولیس دے ݙو جواناں کوں مار ݙِتّا تے ول دھماکا خیز اشیا دے ذریعے عمارت وِچ داخل تِھیوݨ دی کوشش کِیتی۔

سہائی عزیز اُوں ویلے کراچی پولیس وِچ سینئر سپرنٹنڈنٹ ہَن تے اپݨے کم تے جا رہیاں ہَن کہ انّھاں کوں ایں حملے دی اطلاع ملی۔ انّھاں نے فوراً پولیس دستیاں کوں اُوں پاسے روانہ کِیتا تے نال ہی بم ناکارہ بݨاوݨ والے افراد وی روانہ کِیتے۔ جائے حادثہ تے پُڄݨ والی اوہ پہلی پولیس افسر ہَن۔ اتھاں تقریباً ݙو گھنٹے انّھاں ترئے مسلح حملہ آوراں نال جھڑپ جاری رہی تے بالآخر اوہ ترئے مارے ڳئے۔

 تسلیم تے اعتراف 
سہائی عزیز دا پاکستانی پولیس وِچ بھرتی تِھیوݨ تے تیزی نال ترقی کرݨ ایں لحاظ نال ٻہوں اہمیت دا حامل ہے کہ پاکستان دے معاشرے وِچ زنانی پولیس افسران اڄ وی خال خال نظر آندین۔ عزیز سہائی تُوں پہلے سندھ دی صرف ݙو زنانیاں ہی پولیس وِچ ڳئین ہَن۔

 حوالے 

ونکی:سندھی شخصیتاں
ونکی:پاکستانی زنانیاں
ونکی:جِین٘دے شخصیّتاں
ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:ویکی ڈیٹا دے مواد کوں ورتاوݨ آلے صفحے